Але падзеі, якія адбыліся на Кастрычніцкай плошчы 19 сьнежня, Зьміцер Бандарэнка ня лічыць грубым парушэньнем грамадзкага парадку. У заключным слове абвінавачаны заявіў, што ўдзельнікі мітынгу, у тым ліку і ён, 19 сьнежня рэалізавалі сваё канстытуцыйнае права на мірныя сходы, што яны пратэставалі супраць сфальшаваных выбараў і што прыйдзе час, калі шмат каго спытаюць: чаму не пратэставаў ён? Паводле Зьмітра Бандарэнкі сапраўдныя страты — на мільярды даляраў — нанесьлі краіне тыя, хто пасадзіў за краты кандыдатаў на прэзыдэнта і перашкодзіў дэмакратычнаму выхаду краіны з палітычнага і эканамічнага крызісу. Завяршаючы выступ, Зьміцер Бандарэнка зьвярнуўся да судзьдзя Тацяны Равінскай: